Хра злоу ахҭысқәа: Аԥҳазоу Аԥсны Ашәҟәыҩҩцәа реидгыла хәышықәсатәи аусура атәы
Ашәҟәыҩҩцәа реидгыла ахантәаҩыс деиҭалхуп Вахтанг Аԥҳазоу. Арадио аефир аҟны иара еиҭеиҳәеит аԥҟаԥҵәа инақәыршәаны ахантәаҩы инапынҵақәа рыҿҳәара шаҟа аамҭа азалху, иусура алҵшәақәа, ԥхьаҟатәи игәҭакқәа, аидгыла аҿаԥхьа ишьҭоу азҵаарақәа.
Аԥсны Ашәҟәыҩҩцәа реидгыла ажәиԥшьтәи аизара ду аҟны ҩ-зҵаара хадак ықәгылан: аидгыла аҵыхәтәантәи хәышықәса аусура алҵшәақәеи, ахантәаҩ ҿыц иалхреи. Аизараҟны аиҳараҩык рыбжьы ирҭеит Вахтанг Аԥҳазоу, иара иааиуа хәышықәса Ашәҟәыҩҩцәа реидгыла хантәаҩра азиуеит, аидгыла амаӡаныҟәгаҩс далхуп Даур Наҷҟьебиа. Ажурналқәа "Алашареи" "Амцабзи" рредакторцәас ишьақәырӷәӷәоуп Анатоли Лагәлааи Инна Аҳашԥҳаи.
Аицәажәара шәаҳар шәылшоит аудиофаил аҟны.